
Parlamentul  României

Camera  Deputaţilor
Comisia pentru Sănătate şi Familie
                   Nr. 28/ 82 / 22  martie  2004

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.30/2004 pentru modificarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale  ( PLX nr.74/2004 ) , adoptat de către Senat în şedinţa din 23 februarie 2004 şi trimis comisiei  pentru examinare,  în fond,  în procedură obişnuită, cu adresa nr.PLX  74  din 1 martie 2004.


La întocmirea raportului, comisia a avut în vedere avizul Comisiei pentru buget, finanţe şi bănci, precum şi  avizul Consiliului Legislativ.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 82 / 22  martie 2004 

R A P O R T

asupra proiectului de Lege privind aprobarea Ordonanţei Guvernului nr.30/2004 pentru modificarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale  ( PLX nr.74/2004 )

1. Cu adresa nr.PLX  74  din 1 martie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.30/2004 pentru modificarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale ( PLX nr.74/2004 ), adoptat de Senat în şedinţa din 23 februarie 2004.

La întocmirea raportului, comisia a avut în vedere avizul Comisiei pentru buget, finanţe şi bănci, precum şi avizul Consiliului Legislativ.

Prezentul proiect de lege are ca obiect dde reglementare modificarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale , în sensul precizării clare a serviciilor medicale care se acordă acestor categorii de asiguraţi şi care pot fi suportate din Fondul naţional unic de asigurări sociale de sănătate .

Aceste categorii de persoane beneficiază, faţă de serviciile acordate asiguraţilor şi care sunt cuprinse în pachetul de bază potrivit Ordonanţei de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate şi de alte servicii decontate din Fondul naţional unic de asigurări sociale de sănătate .

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege, în forma înaintată de Senat, care face obiectul raportului.

2. Proiectul de lege face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei a participat ca invitat , în conformitate cu prevederile art.51 şi 52 din Regulamentul Camerei Deputaţilor , dl.dr.Mihai Farcaş, consilier la Direcţia generală a asistenţei medicale din Ministerul Sănătăţii .

4. La lucrările comisiei din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor admiterea prezentului proiect de Lege privind aprobarea Ordonanţei Guvernului nr.30/2004 pentru modificarea Ordonanţei de urgenţă a Guvernului nr.170/1999 privind acordarea, în mod gratuit, a asistenţei medicale, medicamentelor şi protezelor pentru unele categorii de persoane prevăzute în legi speciale  ( PLX nr.74/2004 ),  în forma adoptată de către Senat.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

